da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da hbs_lat da da da da da da da da da da da da da da de da da da da fr nb es es es en da da ca nb da da de da da da da da nb en da da en da en da en
Parlamentet kræver forslag om bindende regler for universalopladere inden sommer - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside KLIMA Parlamentet kræver forslag om bindende regler for universalopladere inden sommer
I mere end ti år har MEP'erne krævet en universaloplader til mobiler, tablets, e-bøger og andre bærbare apparater.
En standard for en universaloplader bør vedtages hurtigst muligt
Tiltag skal give forbrugere mulighed for at træffe bæredygtige valg
Skal reducere mængden af e-affald (i gennemsnit 16,6 kg per EU-borger i 2016)
Europa-Parlamentet opfordrer Kommissionen til senest i juli 2020 at fremlægge forbedrede regler for universalopladere.
Der er et “presserende behov for en lovgivningsmæssig indsats fra EU’s side” for at reducere elektronisk affald og give forbrugere mulighed for at træffe bæredygtige valg. Det siger MEP’erne i en beslutning, der stiller krav om obligatorisk indførelse af universalopladere til alle mobile enheder, og som torsdag blev godkendt med 582 stemmer for, 40 imod og 37 hverken for eller imod.
Parlamentet opfordrer Kommissionen til at vedtage den delegerede retsakt fra radioudstyrsdirektivet af 2014 inden juli 2020 eller om nødvendigt ved at foreslå en lovgivningsmæssig foranstaltning senest i juli 2020.
For at undgå at spænde ben for innovation på området bør den lovgivningsmæssige ramme for en universaloplader ”kontrolleres regelmæssigt for at tage hensyn til den tekniske udvikling”. MEP’erne understreger, at forskning og innovation på dette område er vigtigt for at forbedre eksisterende teknologier og udvikle nye.
Parlamentet beder også Kommissionen om:
at træffe foranstaltninger til på den bedst mulige måde at sikre at forskellige trådløse opladere kan anvendes til forskellige typer af mobile enheder;
at overveje initiativer, der øger mængden af kabler og opladere, der indsamles og genanvendes i EU’s medlemslande;
at sikre, at forbrugere ikke længere er tvunget til at købe nye opladere, hver gang de køber nyt udstyr: Strategier for separat salg af opladere bør introduceres sammen med universalopladere, men MEP’erme understreger, at det ikke må blive dyrere for forbrugeren.
Det skønnes at der globalt set genereres omkring 50 mio. ton e-affald pr. år, hvilket svarer til et gennemsnit på mere end 6 kg pr. person. Den samlede produktion af e-affald i Europa i 2016 var på 12,3 mio. ton, svarende til 16,6 kg i gennemsnit pr. indbygger. Meget elektronisk udstyr – som smartphones – bliver ofte udskiftet, og det fører til endnu mere e-affald, lyder det.
I direktivet om radioudstyr fra 2014 opfordrede EU’s lovgivere til, at der udvikles en fælles oplader, og gav Kommissionen beføjelser til at forfølge dette ved hjælp af en delegeret retsakt.
Kommissionens tilgang med at “tilskynde” industrien til at udvikle fælles opladere har ikke virket. De frivillige aftaler mellem forskellige aktører i branchen har ikke givet de ønskede resultater. Der er dog gjort visse fremskridt, sagde Kommissionen i plenarsalen 13. januar 2020: I 2009 var der mere end 30 opladere, mens der i dag hovedsageligt er tre typer af opladere.
I Parlamentets beslutning om den grønne aftale efterlyste MEP’erne en ny ambitiøs handlingsplan for cirkulær økonomi med fokus på ressourceeffektivitet, nulforurening og affaldsforebyggelse som nøgleprioriteter med henblik på at reducere miljø- og ressourceaftrykket forbundet med EU’s produktion og forbrug.
Europa-Kommissionen vedtog sit 2020-arbejdsprogram 29. januar. Heri forpligter Kommissionen sig til at fremlægge et lovgivningsinitiativ om universalopladere i tredje kvartal af 2020.
Tidligere artikelSassoli, Von der Leyen og Michel fremlægger prioriteter for Europas fremtid
Næste artikelDet fremtidige partnerskab mellem EU og Det Forenede Kongerige: Europa-Kommissionen tager de første skridt til at indlede forhandlinger med Det Forenede Kongerige
RELATEREDE ARTIKLERMERE FRA FORFATTEREN
Mindre CO2-udslip for fly og skibe: EU’s tiltag forklaret
CO2-udslip fra luft- og skibsfart: Fakta og tal
Klimaforandringer: EU’s skove skal modvirke CO2-udslip
Kulstoflækage: Parlamentet vil stoppe selskaber, der undgår udslipsregler
Trods koldere efterår stiger nettoudledningen af ​​kuldioxid på den nordlige halvkugle
Nye EU-regler skal give mere bæredygtige og etiske batterier
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...